Dnes je zatiaľ asi najhorúcejší deň. Je to brutálne.
Dosť sa potím a smrdím.
A levy si, žiaľ, vybrali jediný kúsok tieňa
na celej pláni, takže musíme vydržať na slnku.
Ale počas celého tohto čakania netreba zabudnúť,
že keby to bolo nafilmovať ľahké,
nebolo by zďaleka také vzrušujúce, keď sa to začne.
A títo tu… všetci spia.
Ľudia, levy sú hore! Levy sú hore!
Ste pripravení?
Som Bertie. Filmovanie zvierat je mojou prácou.
To nevidíte každý deň.
A beriem to ozaj vážne.
Filmujem tučniaky.
A zmeškal som to!
To bolo tesné.
Chcem rozpovedať príbehy o divočine v rýchlo sa meniacom svete.
To znelo ako veľká prasklina!
Toto sú moje dobrodružstvá.
Cestujem z domova v Anglicku do Národného parku South Luangwa
hlboko v srdci Zambie.
Je jedným z posledných veľkých levích útočísk v Afrike.
A sme tu!
Slnko práve vychádza nad obzor.
Ideme k rieke Luangwa, ktorá, dúfame,
bude miestom úžasného zápasu dvoch gladiátorov.
Je tu vyše tridsať svoriek levov a tisíce byvolov.
A to, čo ma vzrušuje i znervózňuje najviac, je,
že zvieratá nečítajú scenár, takže netuším, čo nás čaká.
Aby to bolo ešte ťažšie, bojujem aj s časom.
Mám len tridsať dní.
30 DNÍ
Dostať sa do tejto fázy si vyžadovalo veľa plánovania a prípravy,
ale máme mesiac, aby sme našli a nafilmovali levy.
Poďme na to!
Pomáhať mi bude špičkový tím
a zatiaľ vyzerá naše načasovanie dokonalo.
Nepršalo tu šesť mesiacov,
takže rieka je pre smädné levy a byvoly životne dôležitou.
Ak sa nám podarí nájsť miesto, kde sa stretnú, môžeme začať.
Dron bude mojimi očami na oblohe.
Je skvelý na filmovanie a môže nám tiež pomôcť
preskúmať rieku bez vyrušenia zvierat.
Nenašiel som levy ani byvoly.
Ale našiel som mnoho všetkého ostatného.
Je tu veľa impál a slonov
a všetky zvieratá chodia k rieke piť.
Všetky sa v tomto období roka,
celé ich životy sa točia okolo rieky.
Je ako magnet. Jediné miesto, kde sa dostanú k vode.
Ale blíži sa obdobie dažďov, a keď sa dážď vráti,
zvieratá nebudú musieť chodiť k rieke.
Musíme nájsť levy a byvoly, kým je to stredobod ich záujmu.
Len v tomto parku je asi 190 kilometrov rieky.
Najprv preskúmam osemkilometrový úsek.
Musia tam byť veľké brehy, kde môžu byvoly piť,
takisto nejaké stromy, aby sa mohli levy ukryť.
Ale táto zem je nehostinná a zdá sa, že je odhodlaná pokaziť naše plány.
Najprv sú to tŕne…
Máme defekt, takže meníme rýchlo pneumatiku.
Nebojte sa, „my“ je kráľovský plurál.
Robí Kevin. Ja sa pozerám.
OSTÁVA 28 DNÍ
A potom hmyz.
Máme trochu problém s včelami. Dá si niekto?
Toto nie sú hocijaké včely, ale sú to
zabijacké včely stredoafrické.
Nepomáha, že sa dám ľahko rozptýliť.
OSTÁVA 26 DNÍ
Vždy je dôležité nezabudnúť sa pozerať hore.
Mačkovité šelmy nie sú len levy. Pozrite, leopard.
Prekvapenia na každom rohu.
Trochu hrošej premávky.
OSTÁVA 24 DNÍ
Hľadanie levov trvá oveľa dlhšie, než som čakal.
Ale všímame si stopy.
To je dobré znamenie. Levie stopy.
Vidíte veľké široké hrošie odtlačky a potom…
Kde sú? Tu sú.
Tá je pekná. Veľká levia stopa priamo tu.
Vidíte prsty, vankúšik
a idú týmto smerom.
Ideme správnym smerom,
takže späť do auta a ideme ich rýchlo nájsť.
Tie levie stopy mi zrýchlili tep.
Hľadáme svorku dosť veľkú na útok na byvoly
a po šiestich dňoch hľadania sme narazili na jackpot.
To je veľa levov.
Myslím, že sme našli svoju svorku.
Pekne oddychujú v tieni pod stromami.
Je tam minimálne jeden mladý lev,
ale aj veľa veľkých statných samíc v najlepšom veku na lov.
Vyzerajú ako skupina dobitých zápasníkov.
Čím bližšie sa dívam, tým viac vidím ich charakter a zvláštnosti.
Tú bitkárku v strede s jazvou pri papuli
budem volať Lip. Už určite zažila nejakú akciu s byvolmi.
Počujete to?
Tam je ďalší lev. Počujem jeho volanie.
Robia to, len ak majú mláďatá alebo aby našli iného člena svorky.
Je to tu.
Dobre. Pokoj a nehýbte sa.
Páni, tie sú roztomilé.
Vidieť, že ostatní členovia svorky si vravia:
„Čo to má byť?“ Lip ich už videla.
Podľa mňa je to teta mláďat. A s troma ďalšími hladnými krkmi
má táto rodina jednoznačne dôvod na lov byvolov.
Je ťažké sa od nich odtrhnúť,
ale potrebujeme vyskúšať techniku a sfinalizovať plán.
Cítim, že prichádza dážď, preto nemôžeme strácať čas.
Idem za Samom, ďalším kameramanom,
a vyskúšame moje nápady.
Levy pri love pracujú ako tím, takže musíme urobiť to isté.
Musíme akciu nakrúcať
z viacerých uhlov ako pri športovom zápase naživo.
Samova kamera má šialene pokročilú stabilizáciu,
takže môže filmovať lov aj počas pohybu po hrboľatej ceste.
- Skvelé miesto. Ako pódium. - Presne.
Nech sa páči.
Budeme spolupracovať ako nikdy predtým
a moja tajná zbraň je dron.
Dobre. Ideme na to.
Toto je jeden z najnáročnejších preletov, aké som zažil.
No dron je stále tichší a oveľa obratnejší než naše dvojtonové autá.
Ako ďaleko sú, Bert?
Sú na druhej strane.
Ostaneme tu, vy choďte tam.
S levmi v pohybe je toto skvelý nácvik.
Ozaj strašidelná cesta na let dronom,
ale vyzerá to super.
A tam je Sam, sleduje ich zboku
pomedzi stromy v popredí.
Tam je Lip. Páni, to je jedna silná šelma.
A má poriadnu podporu.
Mám ich tu jeden, dva, tri, štyri, päť, šesť, sedem, osem.
Toľko hladných krkov.
Asi preto si zvolili byvoly
a nie menšiu korisť,
lebo potrebujú veľa potravy, aby uživili takú veľkú svorku.
Ale sú… sú vážne pôsobivé.
Dobre. Našli sme dokonalú svorku. Je čas zvážiť naše možnosti.
Levy sa schovávajú v peknom chladnom ebenovom háji
s jasným výhľadom na rieku, takže môžu zaútočiť na smädnú korisť.
Ale stále musíme nájsť byvoly.
Neskontrolovali sme ešte územie severne odtiaľto
a vyzerá to tam sľubne, takže teraz pôjdeme tam.
OSTÁVA 20 DNÍ
Všetci pripravení?
Len kedy bude pripravený George.
To vyzerá celkom dobre.
Tam je veľké stádo byvolov.
Rozumiem.
Je to ešte lepšie, než som si myslel.
Idem hore poslať dron
a zistiť, aké veľké je toto stádo.
Stádo je obrovské.
Pozrite, stále prichádzajú ďalšie.
A zhora ich vidím celkom inak.
Držia sa pohromade.
V tom, čo robia, je poriadok.
A ochraňujú najzraniteľnejšie mláďatá.
Pozrite, tam v strede.
A vpredu sú prieskumníci vedúci stádo.
Tie byvoly už iste videli zopár levích útokov.
Keď sa pozriete na ten múr čiernoty a rohov,
nevyzerá to ako kopa bylinožravcov.
Vyzerajú ako armáda pochodujúca do súboja.
Sú to ozaj veľké zvieratá.
Najväčšie samce môžu mať 700 kilogramov.
Ale sú tiež dosť silné na to, aby dokázali vyhodiť
do vzduchu dospelého leva do výšky troch metrov.
Na toto sme sa prišli pozrieť. Toto je náš ďalší gladiátor.
A ak budeme na správnom mieste v správnom čase,
bude to čertovsky dobrý súboj.
Takže mám zamierené na predátora aj korisť,
môžem pracovať na pláne.
Tieto byvoly sú stále asi 8 kilometrov od levov v ebenovom háji,
ale idú dobrým smerom,
tak je veľká šanca, že sa stretnú.
Ale rozhodnú levy,
takže sa držím pri nich.
Je čas zahrať si… hru na čakanie.
OSTÁVA 16 DNÍ
Každý deň je viac horúco a vlhko.
Tie dažde sú… už sú na ceste.
A ak prídu skoro, zvieratá nebudú musieť chodiť k tejto rieke
a hra sa skončila.
Dnes je zatiaľ asi najhorúcejší deň.
TEPLOTA 35 °C
Je to brutálne. Dosť sa potím a smrdím.
A levy si, žiaľ, vybrali jediný kúsok tieňa
na celej pláni, takže musíme vydržať na slnku.
Ale netreba zabudnúť, že celé toto čakanie
urobí možnosť byť svedkom tej dramatickej akcie ešte výnimočnejšou.
Keby to bolo ľahké, keby bolo ľahké to vidieť a nafilmovať,
nebolo by zďaleka také vzrušujúce, keď sa to začne.
Ak sa to začne.
Teraz je ťažké veriť,
že sa niečo stane.
A títo tu… všetci spia.
Keď nemôžem donútiť k pohybu levy,
možno môžem urobiť budíček aspoň im.
Ľudia, levy sú hore! Sú hore!
Dobre. Bolo to trochu kruté, ale aspoň sme pripravení
skočiť do akcie.
Zastav tu. To je varovné volanie paviána.
Zbadal levy a teraz o tom všetkým hovorí.
Prichádza skupina impál.
Tá impala ich zbadala.
A teraz varuje ostatných.
Šialené. Vedia, že sú tam levy,
varovali sa navzájom, ale stále idú smerom k nim.
Tak ich to ťahá k vode. Potrebujú vodu tak veľmi,
že sú ochotné ísť smerom k skupine levov, o ktorej vedia.
Stále idú.
Levy iste teraz zaútočia. Určite.
Prečo tie levy nezaútočili?
Je tu kopa impál ženúcich sa popred ne.
Prepnem na dron.
Vidím mamu a mláďa.
Hej. Lip ich zbadala.
Dobre…
Nebol to celkom úžasný lov na byvoly, kvôli ktorému sme prišli,
ale veľa som sa naučil.
Videl som všetky tie impaly
bežiace popred ne a rozmýšľal som:
„Prečo nejdú?“
Keď sa objavila mama s mláďaťom,
levy vyštartovali: „Dobre. To je náš cieľ.“
A nevyzeralo to ako ťažká korisť.
Mláďa impaly je pre tieto levice ledva niečo malé pod zub.
Určite budú čoskoro loviť znovu.
Voda je na troch stranách okolo ebenového hája. To je ich návnada.
Asi sa im páči táto strana.
Možno preto, že východný vietor fúka ich pach preč
od pijúcej koristi.
Tieto levy sa dostali do ozaj dobrej loveckej pozície.
Uvidia všetky zvieratá, ktoré sa prídu napiť.
A vyzerajú tiež veľmi vychudnuto.
Takže si myslím, že scéna je pripravená.
Lov na impaly sa skončil bleskovo.
Takže keď sem prídu byvoly, pôjde to rýchlo.
Budeme potrebovať upozornenie vopred.
Preto posielam najlepších stopárov
sledovať veľké stádo.
Sú len asi päť kilometrov od ebenového hája.
Nemôžeme odísť od levov ďaleko.
Kým čakám na aktuálne informácie, idem pozrieť mláďatá.
Mama ich presúva, aby sa ich pach nehromadil na jednom mieste.
Nechce, aby ich našli nepriatelia, ako sú hyeny.
A možno ich sem doniesla v papuli,
ale teraz nedočkavo poznávajú samy.
Vyzerá to ako zábava, ale takáto hra ich robí omnoho silnejšími.
Sú z rodiny veľmi ambicióznych lovcov,
takže je to aj užitočný tréning.
Mama ich priviedla až k rieke.
To je skvelá správa,
lebo je to hlavné miesto na lov byvolov.
Takže to, že sem priniesla mláďatá,
znamená, že to bude nová základňa svorky.
Teraz mám miesto na pozorovanie, kde môžem ozaj spoznať našu leviu rodinu.
OSTÁVA 12 DNÍ
Začína to byť zaujímavé. Prišli samce.
Sú omnoho väčšie a silnejšie než samice.
Občas sa otočí a pozrie sa priamo na nás.
Akoby sa vám pozeral do duše.
Tieto samce posilnia svorku.
Žiadna korisť nie je mimo dosahu.
Mohlo by to byť zaujímavé.
Za stromami je stádo slonov.
Pohybujú sa zľava doprava. No ak sa rozhodnú, že chcú piť,
mohlo by to byť veľmi zaujímavé.
Ale teraz sa len pomaly vlečú.
Je tam mláďa.
Lip sa tvári, že ju to nezaujíma.
Ale to sloníča je určite cieľ.
Už som videl, ako lev premohol slona. Mohlo by sa to stať.
Otočili sa. Idú týmto smerom.
Znie nahnevane. Musela ich zbadať.
Je ťažké udržať kameru nehybne, lebo srdce mi ide vyskočiť z hrude.
Tie levy to pochopili.
Ustupujú.
Pozrite, to je samec. Odohnali ešte aj samce.
Tá dynamika je tu zaujímavá.
Chápete, napriek tomu, že levy dokážu zložiť
obrovské zviera ako byvol či slon.
Zdá sa, že cez deň, keď ide o vodu,
vedú slony.
Slony odohnali levy, ale nemyslím si, že pôjdu ďaleko.
Idem k ich obľúbenému miestu.
Prišiel som na pláž, kde levy trávili
posledné dni dole pri rieke, ale odišli.
Keď si myslíte, že im rozumiete,
že začínate chápať ich zvyky, vyvedú vás z omylu
a povedia: „Nie. Ani netušíš, čo sa deje v našich hlavách.“
A tak…
sme znovu na začiatku.
Čím skôr ich nájdeme, tým lepšie.
Cez vysielačku hlásia, že byvoly sú blízko.
Lov sa môže začať kedykoľvek.
Ale keď nechcú, aby ich niekto našiel, levy splynú s krajinou.
Našli sme ich až na súmraku.
Keď sme sa chystali odísť, zrazu ožili
a teraz sú v pohybe a vyzerajú fantasticky.
To je Lip. A má so sebou celú rodinu.
Sú pripravené začať.
Podľa mňa cítia tie byvoly. Určite smerujú k rieke.
Keby to bolo skôr, bolo by to dokonalé.
Som frustrovaný, lebo vyzerajú, že idú loviť.
Je frustrujúce, že musíme odísť. Nemôžeme filmovať v tme.
Cítim, ako nám čas i šance na filmovanie lovu unikajú.
OSTÁVA 9 DNÍ
Dnes ráno naše vyhliadky vyzerajú ešte horšie.
Našli sme levy, ale už majú svoj úlovok.
A myslíme si, že je to byvol, takže je neskoro.
Ale je to ešte horšie. Samov tím našiel druhý úlovok.
To je ozaj dobré pre levy. Znamená to, že majú potravu.
No nielenže sme zmeškali lov,
ale levy budú plné.
Takže budeme musieť znovu dlho čakať.
Moja filmovacia stratégia potrebuje hladné levy,
ale keďže získali dva úlovky za noc,
ďalší lov sa dnes neodohrá.
Namiesto úvah, čo mohlo byť,
smerujem dolu po rieke pozrieť sa na úžasnú prácu ochranárov.
Levy sa zdajú byť neporaziteľné, no strata habitatu, pytliačenie a lov pre trofeje
ich dostali na pokraj vyhynutia.
Niektoré levy v tomto parku
majú obojky, aby ich mohli výskumníci sledovať satelitmi.
Je pripravený.
Dve pípnutia značia pripojenie…
PROGRAM ZAMBIJSKÝCH MÄSOŽRAVCOV
…a malo by to odteraz fungovať.
Thandi to celé riadi.
Možnosť pravidelne tieto zvieratá nájsť nám umožňuje chrániť ich
pred hrozbami, ako napríklad pascami,
ktoré môžu byť nebezpečné a dokonca smrteľné.
Sú to veľmi spoločenské zvieratá.
Kam ide lev, tam pôjdu aj členovia svorky.
Takže je to jedno zviera s takýmto zariadením,
ale jeho benefity sa týkajú celej svorky.
Pripojil som sa k Dr. Mwambovi Sichandemu,
aby som videl, prečo sú obojky dôležité.
Jeden, dva, tri, štyri, päť, šesť, sedem. To je veľa levov!
Teraz Mwamba a Henry zvažujú,
do ktorého leva strelia šípku, aby mu nasadili obojok.
Mwamba skvelo vystrelil. Zasiahol ju tesne nad plecom.
Ako dlho potrvá, kým šípka zaúčinkuje?
Päť až desať minút.
Čím dlhšie je pod vplyvom sedatív, tým väčšie je riziko komplikácií.
Takže tím musí pracovať rýchlo.
Filmovať zblízka je jedna vec.
- Rukavice. - Rukavice.
Ale nebol som tak blízko, aby som potreboval rukavice.
Kontrolujeme obojok
a na to jej musím podržať hlavu. Je ozaj ťažká.
Zbieraním dát ako DNA vedia títo výskumníci
porovnať tohto leva s ostatnými levmi s obojkami.
Dĺžka 102,1. Toto je predný pazúr.
Fíha.
Vidíte, aký je veľký?
- Je asi takýto veľký! - Hej, je obrovský.
Všetky zuby vyzerajú dobre.
Je stále celkom mladá a vidíte, že zuby vyzerajú byť v poriadku.
Prešlo asi 43, 44 minút od zasiahnutia šípkou.
Asi tu nechceme byť, keď sa zobudí.
To určite nie.
Je čas ísť.
Obojky zachránili pred pascami 47 levov
a tie mali následne 217 mláďat.
Keďže sa vytráca adrenalín z toho, že sme boli tak blízko,
premýšľam, že v dokonalom svete
by nepotrebovali levy obojky.
Ale raz možno obojok zachráni tejto levici život.
Je to výnimočná vec.
Po tomto sa ešte viac neviem dočkať vystopovania našej levej svorky.
Ak prídu veľké dažde skoro, skončili sme.
Takže veľmi dúfam, že levy sa už vyspali
zo svojej hostiny.
OSTÁVA 6 DNÍ
Levy sú opäť v loveckom režime. Na niečo sa zamerali.
A idú do tej húštiny.
Musíme sa dostať pred ne a zistiť, na čo sa zamerali.
Nič. Len prechádzajú.
Rozumiem.
Viete, zdvíha sa vietor.
Levy prešli z loveckého režimu na hľadanie úkrytu.
Prestali sa zameriavať na to, čo šli loviť.
Myslím, že idú nájsť veľký strom, pod ktorý si sadnú
a my asi urobíme to isté.
Aplikácie s počasím tu nefungujú,
takže aktuálne informácie naživo idem zistiť dronom.
Áno. Vidím dážď.
Vraciam sa. To je desivé.
Som zvyknutý na mrholenie. Som Brit.
Ale tieto africké búrky sú o inom.
Športový režim zapnutý, vráť sa.
Hádam zachytíme sledovacie zábery.
- Chceš filmovať levy v daždi? - Áno.
- To je ten objektív. Tak dobre. - Áno, áno.
Možno je filmovanie levov v búrke strelené, ale kamery to zvládnu.
Myslím.
Prichádza dážď.
Tieto autá vedia zabrániť páleniu slnka,
nie bitiu dažďa.
Ak to neprestane, veľa toho nenafilmujeme.
Je ťažké vidieť svetlú stránku tohto, ale pokúsim sa.
Zdá sa, že dážď ustáva, takže to je dobré. Myslím tým,
že zem je taká suchá, že hádam veľa vody
jednoducho vpije do zeme
a neostane na povrchu, aby z nej byvoly pili
príliš dlho.
Dúfajme, že sa to o pár dní zmení,
bude znovu sucho a pohyb byvolov bude…
hrom… zas v normále, ale určite nám to pripomenulo,
že čas beží.
Musíme to stihnúť, kým prídu silné dažde,
prídu skutočné dažde a všetko sa zmení.
Slnko sa znovu objavilo.
Zdá sa, že im rovnako ako mne odľahlo, že už nepečie slnko.
Že dážď všetko pekne schladil a teraz je čas na oddych a hranie.
Zdá sa, že tieto levy dážď vôbec netrápi,
ale bude omnoho ťažšie ich sledovať.
Zábava po daždi.
Neskutočné, že stačí len jeden silný, no krátky dážď
a pôda sa zmení zo suchej pôdy, ktorá je hrboľatá a hrozná,
na mokrú pôdu, ktorá je šmykľavá a hrozná.
S trochou dažďa budú čoskoro tieto cesty úplne neprejazdné.
Ak aj budeme vedieť, kde byvoly a levy sú,
nebudeme sa k nim vedieť dostať.
- Však, Kevin? - Presne tak.
Som rád, že búrka odišla,
ale neužívam si jej kostitrasúce následky.
Dva dni slnka pôdu spiekli na tvrdú hlinu.
A tým je hľadanie levov a byvolov ešte nepohodlnejšie.
OSTÁVAJÚ 4 DNI
Príjemná cesta, Kevin!
Táto pôda je plná obrovských dier.
Veľké slonie a hrošie stopy uschli a teraz sú tvrdé ako kameň.
A vytvorili na jazdenie najhoršiu cestu na svete.
Hrboľatá zem takisto spôsobuje veľké problémy
druhému vozidlu so Samom a Adrianom.
Super. Ak ich tam vtesnám…
No, nadskakovali sme a počas toho
vypadla zospodu skrutka.
Ak to necháme tak, bude visieť polmiliónová kamera
na dvoch skrutkách.
Takže musíme vymyslieť plán a nejako to tam pripevniť.
V štýle buša.
Samova stará šnúrka do topánok je lepšia než nič,
hoci to nevyzerá najlepšie.
Musíme opáliť tieto rozstrapkané končeky, Sam.
Máš zapaľovač alebo čo?
Nemám, ale mám ocieľku a kresadlo.
Trocha slonieho trusu je presne to, čo potrebujú.
Je v tom dosť trávy, však?
Vlastne to vonia dobre.
V buši trusom opravujeme kameru.
- Bude to stačiť? - Je to dobré.
Ozaj dúfam, že budú čoskoro pokračovať, lebo sa to všetko
pri rieke začína.
Sú tu byvoly, sú tu levy a zvyšok tímu tu nie je.
Adrian, počujeme sa?
Áno. Hovor.
Sú tu byvoly. Kde ste?
Prechádzame ebenovým hájom, mali sme technický problém.
Byvoly pijú, príďte čo najskôr.
Rozumiem, prídeme čo najskôr.
Toto by mohla byť chvíľa, na ktorú sme čakali.
Byvoly prichádzajú. Levy sú tam.
Týždne čakania a potenia a…
stresu závisia od…
nasledujúcich 15 minút, čo je strašidelné.
Dobre. Chvíľa pravdy.
Levy nezaútočia, kým sa byvoly nenapijú.
Potom budú byvoly omnoho pomalšie,
lebo v sebe budú mať 50 kíl vody.
Lepšie to ešte nevyzeralo. Udeje sa to na veľkej ploche.
Ostanem tu a použijem dron, zatiaľ čo sa Samov tím presunie bližšie.
Rozumiem. Sme skoro tam.
Dobre. Mám tu byvoly a sú
na okraji rieky a pijú.
Dúfam, že sa budú byvoly vracať popri nás.
Levy sú navrchu rokliny.
Vidíme odtiaľto dvoch, troch, možno štyroch.
Neviem, či vidíte zdola viac.
Áno. Vidíme veľa levov na našej strane napravo.
Čo robia levy?
Samice vstávajú a smerujú k byvolom.
Samec ostáva na mieste.
Vedie dospelá samica. Druhá samica je dospelá.
Zdá sa, že tu máme hlavné lovkyne.
Dobre. Byvoly akurát dopili.
Prední vodcovia stáda vychádzajú hore brehom.
Keď lev ako Lip kráča takto, má v úmysle zabíjať.
Páni. To je ale pyšná chôdza.
Pozrite na obrovskú čiernotu, ku ktorej smerujú
a vravia si: „Ideme na to.“
Vidím prvé rohy.
Levia taktika funguje.
Byvoly môžu ísť len jednou cestou.
Začínajú súboj s levmi. Pozrite!
Vyrážajú.
Byvoly sa valia popri levoch.
Majú byvola.
Majú ho.
Nie! Stratili ho.
- Idú po ďalšom. - Dva levy na jedného.
Idú na to.
Môže to byť koniec.
Ušiel im. Ako ušiel? Viseli na ňom dva levy.
Jeden ide po mláďati. Je však sám.
Nevidím okolo žiadne iné levy. Vracia sa stádo.
Lev bol priamo na ňom.
Myslel som, že to mláďa skončilo
a zvyšok stáda sa vrátil a zahnal leva.
Byvoly idú späť.
Sú za stádom byvolov.
Levy sa rozbiehajú.
Tá rýchlosť!
Zabrzdili.
Levy musia vybrať takého, ktorý zaostáva.
Byvolom sa to nepáči.
Pozrite, ako sa otáčajú na levy.
Byvoly jeden po druhom idú a čelia levom.
Lev takmer… Byvol skoro dostal toho leva.
Videl si ten kopanec?
Asi koniec. Nemyslím si, že to levy zvládli.
Boli silné, bolo ich veľmi veľa.
Sam, zaostrili sme na niečo z toho?
Dúfam, že áno. Bolo úžasné
byť vlastne medzi stádom. Aké to bolo zhora?
Mal som pocit, akoby som videl niečo, čo by som nemal vidieť.
Žiaľ, nepodarilo sa im žiadneho dostať.
Veľmi sa potím pri sedení v aute.
Netuším, aké musí byť utekať za byvolom.
Vystúpiš a skúsiš si to?
To nie.
Mal som šťastie a videl som veľa rôznych druhov zvierat
loviť iné zvieratá
a nikdy som nevidel, že by bola korisť taká agresívna voči predátorovi.
Trasiem sa.
Nuž, levom plán nevyšiel,
ale nám jednoznačne áno. S trochou šťastia
a viacerými kamerami sme zachytili tenkú hranicu
medzi úspechom a zlyhaním.
Nesprávny krok mohol u oboch znamenať smrť.
Ozaj som nečakal takú reakciu byvolov.
Ich tímová práca sa podobala spolupráci levov.
A tentoraz to vyšlo im.
Tým mám k našej svorke ešte väčší rešpekt.
Nemajú nad prostredím nadvládu. Nie všetko je podľa nich.
Musia bojovať rovnako ako všetko ostatné.
A po takmer mesiaci v ich spoločnosti
k nim cítim len a len obdiv.
Len dúfam, že sa im bude dariť.
Už sme v tejto rokline levy videli, tak sme sa tu zastavili.
Počuli sme v kroví šuchot. Myslel som si, že sú to
poletujúce včeláriky chytajúce hmyz.
Ale vidím tam malý chvostík.
Nie sú to tie isté mláďatá. Sú ešte menšie, ešte mladšie.
Toto vie ledva chodiť,
všade sa potkýna. Život vo voľnej prírode je neskutočný.
Keď si myslíte, že už všetko viete,
narazíte na niečo také úžasné.
Všetko, čo sme tu videli, útok levov na byvoly,
tieto mláďatá, tie druhé mláďatá, všetko je to ešte dojímavejšie,
keď si uvedomíte ťažkú situáciu levov v Afrike.
Ostalo ich už asi len dvadsaťtisíc.
Donedávna som nevedel,
že v Afrike je menej levov než nosorožcov.
Dúfam, že s úžasnými ľuďmi,
s akými sme tu pracovali, budeme vedieť zabrániť chytaniu levov do pascí
a všetkým ďalším hrozbám, ktorým čelia.
V tejto chránenej oblasti sme videli, že sa bude levom dariť.
Majú veľa mláďat.
Budú pokračovať v úžasných súbojoch s byvolmi.
DOPLNENIE…
Po dokončení filmu sa signál obojka,
ktorý sme umiestnili, nehýbal.
Program zambijských mäsožravcov tam šiel
a našli inú členku svorky zachytenú v drôtenej pasci.
Bola ledva nažive.
Vďaka obojku mohli odstrániť pascu
a ošetriť jej rany pred vypustením na slobodu.
Preklad titulkov: Zuzana Jánošíková